Na podlagi 3. alineje drugega odstavka 70. člena Zakona o zdravstvenem varstvu in zdravstvenem zavarovanju (Uradni list RS, št. 72/06 – uradno prečiščeno besedilo, 114/06 – ZUTPG, 91/07, 76/08, 62/10 – ZUPJS, 87/11, 40/12 – ZUJF, 21/13 – ZUTD-A, 91/13, 99/13 – ZUPJS-C, 99/13 – ZSVarPre-C, 111/13 – ZMEPIZ-1, 95/14 – ZUJF-C in 47/15 – ZZSDT, 61/17 – ZUPŠ, 64/17 – ZZDej-K in 36/19) ter 4. točke 13. člena Statuta Zavoda za zdravstveno zavarovanje Slovenije (Uradni list RS, št. 87/01 in 1/02 – popr.) je Skupščina Zavoda za zdravstvenega zavarovanja Slovenije na 2. izredni seji 8. 1. 2020 sprejela naslednji

**S k l e p:**

1. Skupščina Zavoda za zdravstvenega zavarovanja Slovenije (v nadaljevanju ZZZS) določi Finančni načrt ZZZS za leto 2020 (v nadaljevanju finančni načrt), ki velja za koledarsko leto 2020, ki se začne s 1. januarjem 2020 in konča z 31. decembrom 2020.

S finančnim načrtom se določajo prihodki in prejemki ter odhodki in izdatki ZZZS za leto 2020 za financiranje programov in storitev zdravstvene dejavnosti, za uresničevanje ostalih pravic iz obveznega zdravstvenega zavarovanja ter za delo službe ZZZS.

1. Bilanca prihodkov in odhodkov, račun finančnih terjatev in naložb ter račun financiranja, izraženi v tekočih cenah v evrih izkazujejo po finančnem načrtu v letu 2020 naslednje vrednosti:

|  |  |
| --- | --- |
|  | **LETO 2020** |
|  | v evrih |
| 1. *Bilanca prihodkov in odhodkov:* |  |
| Prihodki | 3.309.576.265 |
| Odhodki | 3.320.000.000 |
| **Razlika med prihodki in odhodki** | **-10.423.735** |
| 1. *Računa finančnih terjatev in naložb:* |  |
| Prejeta vračila danih posojil in prodaja kap. deležev | 0 |
| Prejeta minus dana posojila in sprememba kap. deležev | 0 |
| **Prejeta minus dana posojila in sprememba kap.deležev** | **0** |
| 1. *Račun financiranja:* |  |
| Zadolževanje | 0 |
| Odplačilo dolga | 0 |
| **Neto zadolževanje/neto odplačilo dolga** | **0** |
| **ZMANJŠANJE SREDSTEV NA RAČUNIH** | **-10.423.735** |

Natančnejši pregled bilance prihodkov in odhodkov, računa finančnih terjatev in naložb ter računa financiranja je prikazan v Prilogi 1 (po ekonomski klasifikaciji) in v Prilogi 2 (po interni namenski klasifikaciji), ki sta sestavna dela finančnega načrta.

1. V primeru presežka prihodkov nad odhodki se skladno s 60. členom Statuta ZZZS oblikuje rezervni sklad v višini 25 % presežka prihodkov nad odhodki.

Prilogi:

* Priloga 1 – Pregled bilance prihodkov in odhodkov, računa finančnih terjatev in naložb ter računa financiranja po ekonomski klasifikaciji
* Priloga 2 - Pregled bilance prihodkov in odhodkov, računa finančnih terjatev in naložb ter računa financiranja po interni namenski klasifikaciji

Številka: 9000-9/2019-DI/8

Ljubljana, 8. 1. 2020

Lučka Bӧhm

predsednica Skupščine

Zavoda za zdravstveno zavarovanje Slovenije